《神堤》
清代·何在田

呜呼，河伯不仁。令受民于天子，戕吾民，令宁当以身。

民为鱼兮，令不忍独生。长鲸利齿饥蛟舞，欲诉冯夷逢帝怒。

可怜恨比沧溟深，碧血空斑堤畔土。令有一片心，不化精卫魂，化为砥柱坚。

精卫只解衔木石，砥柱万古回狂澜。呜呼，古之名贤率以死守职，公独不幸而罹不测。

君不见汉王尊、宋苏轼。

作者简介：清江西广昌人，字鹤年。乾隆二十一年举人。性厌征逐，寄居南昌僧舍。蒋士铨见其题壁上诗，与订交，始知名。作诗不蹈袭古人。有《玉耕堂诗集》。